Hoesê??? – toortsie.com
September 11, 2010 Februarie 20, 2016 ~ Toortsie
Ons taal het darem al baie verander sedert ons op skool was. Ekself maak my ook skuldig aan swak taalgebruik, gebruik Engelse woorde, praat nie volsinne nie. Al is ek heeltemal bewus van my eie tekortkominge, is daar so hier en daar ‘n woord wat my ietwat krap. Soos Australianers. En Australiaans. Asseblief!!! En dan is dit op Radio Sonder Grense waar hulle darem veronderstel is om nog redelik mooi Afrikaans te praat, waar geleerde mense so praat! Nee man! Dis Australiërs! Ek is seker julle weet mos!!!
‘n Nuwe verskynsel is deesdae dat ons nie meer die woord “ongelooflik” mag gebruik nie. Ons glo mos, en juis daarom moet ons praat van “gelooflik”. Nee wat. Ongelooflik is so ‘n mooi Afrikaanse woord wat presies sê wat ek wil sê, nl. dat ‘n mens dit amper nie kan glo nie. “Gelooflik” pas net nie daar nie. Sondag in die kerk moes ons predikant vinnig aan ‘n ander woord dink omdat gemeentelede hom al aangespreek het oor hy die woord “ongelooflik” gebruik op PRESIES die regte plek!!! Nee ag, daar is darem seker perke!!!
Ag, daar is baie ou flatertjies waaraan ook ek skuldig is. Maar daar is beslis ‘n verskil tussen waardeur en waardeer. Op die huidige – huidiglik – tans – op die oomblik … dis – dus ..
Oeee as sommiges so hoog probeer praat en so anglisisties is, gril ek tot in my tone. Dis ook vir my erg dat soveel mense, mense wat die spreekbuis vir organisasies is, meer Engelse woorde as Afrikaanse woorde in onderhoude voer.
Maar vertel ‘n bietjie vir my – watter woorde grief julle?????
Die ergste van alles is – ek is nie eers ‘n taalkenner nie! Maar as ons gewone mense nie ons taal gaan oppas nie, wie gaan?
Hierdie bloginskrywing is oorspronklik geskryf op 11 September 2010. Opgegradeer op 20 Feb 2016.
Lees gerus my verklaring oor my taal.
Posted in Verskeidenheid Onderwerpe	Afrikaans my taalBeskerm AfrikaansPraat Afrikaans
‹ PreviousAangename kennis!
Next ›Gestrand, gestrand…. so ‘n wittebroodsbootjie
31 thoughts on “Hoesê???”
September 11, 2010 om 10:44 vm
Dis belaglik, ek stem saam oor die woord “ongelooflik”. Wat vir my ontstellend is, is om te hoor [ek’s in die buiteland] dat die Huisgenoot se standaard so agteruit gegaan het. Met ‘n familie-lid wat die afgelope twee weke in SA was, was dit erg terleurstellend om te hoor dat die Huisgenoot ‘n tydskrif is wat jy nie meer WIL koop nie. Die Huisgenoot was DIE tydskrif wat Afrikaans van die begin af bevorder het en altyd opvoedkundige artikels ingehad het [ek het uitgawes van 1932/1933] en dink net aan Fanie/Melanie – van lank terug ens ens ens. Dis ‘n terugslag vir Afrikaans dat “ons” tydskrif SO agteruitgegaan het. Wat sê dit vir ons?
September 11, 2010 om 12:50 nm
Ja, ek koop lankal nie meer die huisgenoot nie. as ek dit koop, kan ek dit binne 30 minute deurlees, die ander is skinderstories en snert!!
September 11, 2010 om 7:39 nm
gou eers onbeskof wees, huisgenoot het ‘n nuwe redakteur. Die ander een het op lang verlof gegaan en jonger as haar dogter (as sy een het teruggkom) Nou het sy na beter dinge aangegaan. Traantjie wegpink. YYYYYYYYYyeeeeeeeeeeeeeeaaaaaaaaaaaaaaaaaaahhhhhhhhhhhhhh!!!!!!!!!!!!!!!!!! hopelik doen sy beter.
September 11, 2010 om 11:36 vm
Ek het ‘n ding oor anglisismes. Ek irriteer die wit waks uit my uit. Dit is asof mense te lui geraak het om die regte Afrikaanse woord te gaan soek.
September 11, 2010 om 12:51 nm
Ek wonder of dit is dat so baie van ons deesdae swak afrikaans gebruik, te veel engels op die tv kyk, dat die taal so agteruit gaan? ‘n vriendin reageer nou een dag: Julle is mos afrikaans! toe antwoord ek: Nee, ONS is afrikaans en as ons nie ons taal gaan oppas nie… niemand anders gaan nie!!
September 11, 2010 om 7:40 nm
Soos toortsie? 😛 😆
September 12, 2010 om 1:32 nm
what you mean??? EKSKUUS!!! Wat bedoel u??? met “SOOS TOORTSIE????”
September 12, 2010 om 3:39 nm
Netso! Soos Toortsie! 😉
Gruwelike anglisisme. Ek sal iewers teer steel en jy het mos vere . . .
September 12, 2010 om 3:43 nm
dankie, zena, hoor!!
September 11, 2010 om 2:26 nm
Ek het ‘n teorie.
Mense is bloot net nie trots op hulle taal nie. Hulle het nie passie vir hulle taal nie. Mense wat hulle taal suiwer hou, word as verhewe / snobisties beskou. Niemand wil ‘n snob wees nie.
Daar is ‘n soort verwronge trots daarin om tale te meng. Mense voel dat hulle dan die lewendige Afrikaans praat. Hulle maak nie suiwer Afrikaans lewendig nie.
😉 Ek hoop jy het iewers ‘n hoop klippe wat wag.
September 11, 2010 om 4:03 nm
ag sies! wat bedoel jy met ‘n hoop klippe? gaan die mense my met klippe gooi? Maar ekself is dan skuldig???
September 11, 2010 om 4:17 nm
Jy maak my bekommerd! Het ek dan iemand met die vlammetjie gebrand???
September 11, 2010 om 4:50 nm
Nee, ekskuus. My verkeerd uitgedruk.
Ek vrees mense kan dalk met my opmerking aanstoot neem.
September 11, 2010 om 6:47 nm
nee wat, ek dink darem nie so nie!!
September 11, 2010 om 7:46 nm
moderation? Ag nee sies. Nou gaan ek nie meer saam speel nie. Net gou voordat ek waai, as jy my ken, dan weet jy as ek met iemand anders kan draaksteek, dan doen ek. Ons moet begin by die media wat Afrikaans so verkrag. Vat sangers. Hulle maak hulle debuur in Afrikaans, dan beweeg hulle aan na Engels wat hulle in die eerste plek wou sing. Maar die Afrikaanssprekende is ‘n lojale nasie. Dan bewonder ons steeds, koop steeds laserskyfies en help die kluit nadat hy / sy Afrikaans die rug gekeer het. Dit, nou dit is nie nca nie.
September 12, 2010 om 4:26 nm
Ai tog! Tyd vir ‘n TAALLES!!! My pa, wat al in die vorige eeu oorlede is, het van ‘n TOORTS gepraat. (waar dink julle het ek die woord gehoor???)LANK voordat anglisimes ter sprake was! En in die Tweetalige Woordeboek, wat in 1936 die eerste keer uitgegee is deur DB Bosman en IW van der Merwe, word dit aangegee, met die engels daarvan – torch (ek het in die 6e uitgawe gekyk wat in 1966 uitgegee is. In die HAT se 4e uitgawe, 1966, is die verklaring van “toorts” as volg – Flitslig en Fakkel. En dan is daar ook die woord “toortsdraer”. Ek glo ek het my duidelik gestel.!! 🙂
September 13, 2010 om 9:59 nm
My afrikaanse verklarendewoordeboek noem dit ook (verouderd) fakkel. Ons was geleer dat die Afrikaans vir
TORCH flitslig was. Dat toot=rts ‘n lelike angesisme was. Tot vandag kon niemand my nog sê hoekom dit nader aan torch klink as flitslig wat vir my sê FLASHLIGHT nie.
September 14, 2010 om 8:05 vm
my pa het altyd die woord toorts gebruik en dan was EK die een wat vir hom vertel dis outyds!! maar toe hier skielik ‘n blog begin moes word, het dit so lekker in my mond geval!!
September 12, 2010 om 4:27 nm
Olga, ek het die moderation afgestel. Sal jy ASSEBLIEF weer saam met ons speel???
O heng, Olga
Die fakkel se naam is wragtig nog steeds in die HAT – al se hulle dit is verouderd. Dit is darem die nuutste HAT.
Ons sal maar die teer en veer vir n ander dag moet bere! 😉
September 12, 2010 om 5:09 nm
Jammer ek het julle pret bederf….. ha ha ha
September 12, 2010 om 9:15 nm
Wat ‘n fantastiese onderwerp. Een van die groot redes hoekom ek begin het met blog en potgooi, is om afrikaans te kan praat. Soms vergeet ek so bietjie die woorde of is ondergrond op die trein en kan nie sommer ‘n woord opsoek nie maar ek probeer nogsteeds.
Nou sover ek weet was daar nie ‘n afrikaanse woord vir podcast nie een van die eerste afrikaanse podcasters het die word POTGOOI uitgedink.
My man sal nooit se ek moet ‘n podcast opneem nie hy sal altyd in sy mees engelse stem se ek moet ‘n potgooi maak. Vreeslik oulik omdat die engelse mos so sukkel om “G” te se in ‘n woord.
September 13, 2010 om 8:44 vm
ag jong, ons ALMAL mors maar met ons taal! Ek dink baie keer dat dit juis die Suid=Afrikaners wat in die buiteland woon, wat ons taal die meeste OPPAS. Ons hier probeer nie altyd so mooi praat nie… EN EK IS DIE SKULDIGSTE VAN ALMAL!!!
September 13, 2010 om 12:13 nm
SIEN JOU IN DIE RONDTE!! Na ek uit die skool is was ek in n diens jaar, ons het n toneel gedoen waar n ou daai frase gebruik het, dis so n anglisisme en ek haat dit… Nog nooit het ek enige iemand dit hoor se voor die ou. Daarna het ek dit ooral begin hoor… Vandag weet ek nie eers meer wat die regte se ding is nie… My gunsteling afrikaansr woord is hartstogtelik… Wens net ek kry n geleentheid on dit in n sin te gebruik…. Ek gebruik nog ongelooflik as iets ongelooflik leker is kan jy mos amper nie glo dis so lekker nie…
September 13, 2010 om 12:38 nm
Hello Johanna. Ek is SO bly as iemand HARTSTOGTELIK is oor ons taal! (klink dit reg??)
September 13, 2010 om 2:28 nm
Iets wat ek agtergekom het, wat my grensloos irriteer, is die gebruik van die voornaamwoord “hane” in pleks van “hare”. Jy weet… syne, myne, joune, hane. En toe hoor ek dit nou die dag so uit ‘n onderwyseres se mond!
Dan wil ek ook sê soos op die T-hemp: Praat Afrikaans of hou jou bek!
September 13, 2010 om 3:19 nm
en ‘n langmoubroek!!
September 14, 2010 om 10:01 nm
Whoop whoop!!!! Ekskuus. Hoera! Hoera! My kinders het ook van ‘n langmoubroek gepraat. Maak nie saak hoe dikwels ek hulle reggehelp het nie, volgende keer was dit weer ‘n langmoubroek.
September 15, 2010 om 7:04 vm
myne ook!! Dis waar ek daarvan gehoor het!! en tannie en omie (ag, nou praat ek ook al so!!)
September 13, 2010 om 7:11 nm
O ek sien wat jy bedoel. Glad nie ‘n probleem met ‘ongelooflik’ nie, mooi, beskrywende woord.
Ek gebruik ook seker te veel anglisismes, my huistaal is Engels en partykeer moet ek mooi dink aan die regte Afrikaanse woord….mens raak lui. Kan baie sulke woorde hanteer, maar ‘UITMIS’ sal nooit aanvaarbaar wees nie… ‘n Persoon wat my skoon verbaas het (weet nie hoekom eintlik nie, het dit net nie verwag nie) met sy uistekende, suiwer Afrikaans, is Chris Chameleon. Het julle hom al gehoor Afrikaans praat? dis ‘n plesier om na hom te luister….suiwer, pragtige, korrekte Afrikaans. Ek kan nie sulke goeie Afrikaans praat nie…
September 14, 2010 om 8:04 vm
Hello Annemarie. Ja, Uitmis is beslis nie so mooi nie! Ek stem saam dat MISLOOP ‘n baie mooier woord is!!
433,202 ste persoon wat hier inloer! Baie dankie en welkom! Hoop jy loer weer in.
Voorheen geskryf Kies Maand Oktober 2018 (13) September 2018 (25) Augustus 2018 (30) Julie 2018 (28) Junie 2018 (33) Mei 2018 (39) April 2018 (38) Maart 2018 (37) Februarie 2018 (42) Januarie 2018 (35) Desember 2017 (23) November 2017 (27) Oktober 2017 (37) September 2017 (28) Augustus 2017 (27) Julie 2017 (21) Junie 2017 (21) Mei 2017 (27) April 2017 (22) Maart 2017 (29) Februarie 2017 (23) Januarie 2017 (25) Desember 2016 (18) November 2016 (37) Oktober 2016 (34) September 2016 (43) Augustus 2016 (31) Julie 2016 (35) Junie 2016 (42) Mei 2016 (31) April 2016 (26) Maart 2016 (28) Februarie 2016 (24) Januarie 2016 (23) Desember 2015 (18) November 2015 (25) Oktober 2015 (29) September 2015 (28) Augustus 2015 (28) Julie 2015 (34) Junie 2015 (27) Mei 2015 (26) April 2015 (29) Maart 2015 (28) Februarie 2015 (23) Januarie 2015 (31) Desember 2014 (24) November 2014 (18) Oktober 2014 (15) September 2014 (8) Augustus 2014 (10) Julie 2014 (11) Junie 2014 (10) Mei 2014 (14) April 2014 (20) Maart 2014 (17) Februarie 2014 (31) Januarie 2014 (25) Desember 2013 (9) November 2013 (15) Oktober 2013 (15) September 2013 (12) Augustus 2013 (20) Julie 2013 (20) Junie 2013 (7) Mei 2013 (15) April 2013 (18) Maart 2013 (14) Februarie 2013 (19) Januarie 2013 (20) Desember 2012 (12) November 2012 (31) Oktober 2012 (27) September 2012 (25) Augustus 2012 (26) Julie 2012 (29) Junie 2012 (26) Mei 2012 (22) April 2012 (17) Maart 2012 (25) Februarie 2012 (22) Januarie 2012 (34) Desember 2011 (24) November 2011 (24) Oktober 2011 (14) September 2011 (20) Augustus 2011 (17) Julie 2011 (16) Junie 2011 (7) Mei 2011 (15) April 2011 (36) Maart 2011 (34) Februarie 2011 (38) Januarie 2011 (39) Desember 2010 (13) November 2010 (32) Oktober 2010 (43) September 2010 (16)
Kategorië Kies Kategorieë ‘In opdrag…. (117) 100 goedvoel dae (95) 26 Kaapse vroue (18) 40 Dae van Positiwiteit (46) A tot Z van blogging (26) Banting suksesstories (7) Banting, LCHF (182) Bejaardesorg (3) Blogging (100) Boeke en flieks (106) Bybelkarakters A-Z (8) Camino de Santiago (2) Die avonture van Vetsak (6) Die lewe (152) Die lewe met ‘n tikkie humor (33) Die stil kind (10) Dorpslewe, soos gesien deur ‘n plaasjapie (15) English Blog posts (55) Geldsake (42) Geleefde Christenskap (349) God en ek (32) Grepe uit die lewe (1) Hekelwerk (10) Hoe om ‘n blog te begin (5) Huwelik en Verhoudings (107) Kosdinge (170) Kruinsig Plaasakkommodasie (1) Lawwighede; Tong-innie-kies (172) Lê jou eier (41) Motivering en Bemoediging (162) Musiek in die Bybel (10) Om ma te wees (37) Om ouma te wees (7) Opheffingswerk; Opvoeding (64) Opstelle (18) Oudword (2) ouers van volwasse kinders -ouerleiding (9) Ouerskap en ouerleiding (93) Overberg (63) Plaaslewe en Landbousake (175) Reis-ervarings (108) Sosiale media (6) Speletjies (33) Spinnekopstories (10) Studentelewe (9) Toorts se verbeeldingsvlugte (38) Toortsie en die kleinkinders (4) Toortsie se Bantingspyskaarte (12) Toortsie se dagstukkies op Sondae (31) Toortsie se dankbaarheidsreis (18) Toortsie se Toeka Tokkel stories (58) Toortsie se voelgoedstories (25) Transformation Prayer Ministry (10) Uncategorized (326) Ursula (20) Verskeidenheid Onderwerpe (127) Verslanking (80) Vrae (15) Vroue in die Bybel (20) Vrouwees (20)
Luister Maandagmiddae half 4 vir Toortsie se reseppie op Radio Overberg. radiooverberg.co.za